ઇંડિયન એક્સપ્રેસ સાથેની વાતચીતમાં સોલી સોરાબજીએ કહ્યુ કે આ ચૂકાદા પાછળનો આશય તો સારો છે પરંતુ આ પ્રકારના કાયદાનું પાલન કરાવવાનું સંભવ નથી અને આના ઘણા પ્રાવધાન અવ્યવહારુ છે. તેમણે કહ્યુ કે રાષ્ટ્રગીત વગાડતી વખતે સિનેમા હોલના એક્ઝીટને બંધ રાખવાનો આદેશ સુરક્ષાના નિયમોની વિરુદ્ધ છે. સાથે જ રાષ્ટ્રગીત સમયે બધાને ઉભા રહેવાના આદેશ આપતી વખતે દિવ્યાંગો, ધાર્મિક લોકો અને પર્સનલ વિચારધારા ધરાવતા લોકોનું ધ્યાન રાખવામાં આવ્યુ નથી.